El conjunt de vocals Reservata arriba al Centre Cultural Mario Monreal per interpretar ‘Lamentacions’
24 de març 2021

Després de quasi trenta anys d’activitat ininterrompuda, el conjunt musical Música Reservata, natal de Barcelona, és un dels conjunts vocals més coneguts d’arreu del país per la seua dedicació exclusiva al repertori religiós del Renaixement, i especialment, a l’escola ibèrica de polifonia. En esta ocasió interpreten l’obra Lamentacions, de Cristóbal de Morales, la qual està emmarcada dins del cicle de música sacra Sagunt in Excelsis. 

  

L’actuació tindrà lloc el proper dissabte 27 de març a les 19 hores en el Centre Cultural Mario Monreal, on l’entrada será gratuita, l’aforament estarà limitat i és una obra destinada a tots els públics. 

  

El text de les Lamentacions és un dels més esplèndids de l’Antic Testament, el qual descriu la destrucció del temple de Jerusalem per les tropes de Nabucodonosor l’any 587 a. c. i que arrasaren la ciutat i la van fer esclava de Babilònia. De la litúrgia jueva va passar a la catòlica, que va emmarcar els textos durant el Tridu Sacre de la Setmana Santa, tot recitant-ne una selecció a l’ofici de tenebres. És a partir del segle VIII quan trobem els primers exemples en cant pla, i les primeres composicions polifòniques que es conserven són de les darreries del segle XV.

  

Juntament amb les diferents Lamentacions programades, s´han inclòs dos peces i el magnífic motet Lamentabatur Jacob, obra mestra de Morales que descriu el lament i desesperació d’un pare que va sacrificar un fill, i ara ha de fer-ho novament. Només Morales és capaç d’expressar en música un dolor semblant.

  

Han actuat a Espanya, Alemanya, França, Itàlia, Palestina, Jordània, Polònia i Finlàndia. Destaca la seua participació en els principals festivals espanyols com ara el de Granada, Daroca, Barcelona, Madrid, Ronda, Conca, Girona, FIMTE d’Almeria o els festivals de Ciutadella i Maó, a Menorca. L’any 1995 van obtindre el primer premi del Concurs Permanent de Joventuts Musicals d’Espanya i han gravat un total de huit discos.

  

Durant tot l'espectacle es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic. 

Com hem nomenat, l’entrada será gratuita però será necessari registrar-se en el següent enllaç per qüestions de seguretat i d’aforament: [https://www.servientradas.com/espectaculo/AYUNTAMIENTO\_DE\_SAGUNTO/3/lamentacions-de-c-de-morales.html​](https://www.servientradas.com/espectaculo/AYUNTAMIENTO_DE_SAGUNTO/3/lamentacions-de-c-de-morales.html)

  

  

![](/media/y1ypvlhm/c_lamentaciones.jpg)  
  
  

  

*   [](http://www.facebook.com/sharer.php?u=https://aytosagunto.es/va/actualitat/el-conjunt-de-vocals-reservata-arriba-al-centre-cultural-mario-monreal-per-interpretar-lamentacions/ "Facebook")
*   [](http://twitter.com/share?url=https://aytosagunto.es/va/actualitat/el-conjunt-de-vocals-reservata-arriba-al-centre-cultural-mario-monreal-per-interpretar-lamentacions/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-conjunt-de-vocals-reservata-arriba-al-centre-cultural-mario-monreal-per-interpretar-lamentacions/ "Linked In")
*   [](mailto:?body=https://aytosagunto.es/va/actualitat/el-conjunt-de-vocals-reservata-arriba-al-centre-cultural-mario-monreal-per-interpretar-lamentacions/)